આગામી અઢી વર્ષ માટે પલસાણા તાલુકાના ખરીદ વેચાણ સંઘના પ્રમુખ પદ માટે ફરી કીરીટભાઇ રણછોડભાઇ દેસાઇ સુરત ડીસ્ટ્રીક બેંકના ડીરેક્ટર તેમજ પલસાણા મહાદેવ દેસાઇ ટ્રસ્ટ સંચાલીત ડી.બી હાઇસ્કુલના પ્રમુખ તથ કડોદરા નાગરીક બેંક જેવી વિવિધ સહકારી હોદ્દાઓ પર કાર્યરત છે. કીરીટભાઇ દેસાઇની દરખાસ્ત દીપકભાઇ ડાહ્યાભાઇ નાયકે કરી હતી. અને જેને અરવિદભાઇ દેસાઇ અંત્રોલી દ્વારા ટેકો આપવામાં આવ્યો હતો. ઉપપ્રમુખ પદે કૌશીકભાઇ પટેલ વદડલાની નીમણુક કરવામાં આવી હતી. તેમની દરખાસ્ત ચલથાણ સુગરના ડીરેક્ટર હેમંતભાઇ નાયક દ્વારા કરવામાં આવી હતી. અને ટેકો મુકેશભાઇ દેસાઇ દ્વારા આપવામાં આવ્યો હતો. આ પ્રસંગે કામરેજ પ્રાંત કે.જી વાઘેલા દ્વારા બંન્ને પ્રમુખ અને ઉપ પ્રમુખને શુભેચ્છા આપી ખેડુત લક્ષી સારો વહીવટ કરશે તેવી આશા વ્યક્ત કરી હતી.